Potsjep

Potsjep (russisk: Почеп) er en by i Brjansk oblast i Russland. Den ligger rundt 80 km sørvest for Brjansk. Innbyggertall: 14 991 (folketelling 2021)

Potsjeps opprinnelse er ukjent, men den nevnes på 1400-tallet som en viktig by i Storhertugdømmet Litauen. Den kom under Storfyrstedømmet Moskva i 1503 og var av liten betydning til rundt 1710, da hetman Ivan Skoropadskyj ga den til fyrst Mensjikov. Sistnevnte grunnla fortet Aleksandropolis i nærheten og startet produksjon av seil til russiske skip i Potsjep. 

Industrien gikk tilbake etter Mensjikovs fall og byen stagnerte til 1750, da den ble overdratt til en annen hetman, Kirill Razumovskyj, som planla å bygge sin sommerresidens der. Det eneste minnet om disse planene er den vakre Gjenoppstandelseskirken, bygget i barokkstil av Antonio Rinaldi på 1750-tallet.

 Referanser 

Kategori:Byer i Brjansk oblast
Kategori:Etableringer i 1457
Kategori:Bosetninger etablert i 1450-årene